Caseta tehnica: Michel Haar, Heidegger si esenta omului, Ed Humanitas 2003, trad Rom Laura Pamfil, pp 291 Paul Gabriel Sandu Corolarele unei asimetri Lucrarea filosofului francez Michel Haar, Heidegger si esenta omului, este demonstratia unei imposibilitati imposibilitatea de a gandi in marginea filosofiei heideggeriene altfel decat interogativ, imposibililitatea de a clarifica, de a explica sau de a lamuri ceva, in afara de intrebarea in sine Aproape fiecare gand se intoarce asupra lui insusi, se simte peste tot, de-a lungul intregii carti, nevoia gandului de a se refugia intr-o interogatie Problemele asupra carora autorul se opreste ocupa un camp foarte vast, ramanand insa legate de una dintre interogatiile fundamentale ale cartii, cea care priveste relatia dintre Dasein si fiinta Daca primele trei capitole, care alcatuiesc de altfel partea intai a volumului, graviteaza in jurul unor concepte centrale din Sein und Zeit, partea a doua a lucrarii aduce o vasta deschidere catre intregul scrierilor lui Heidegger Atentia autorului ramane insa focalizata asupra acelorasi intrebari, de aceasta data puse in termenii si cu mijloacele gandirii heideggeriene de dupa kere Dintru inceput se impune imaginea unui "Dasein (care) nu este niciodata stapanul propriului sau timp; el este descentrat prin raport cu fiinta temporala a lui Da, pe care nu el o produce si nu el o stapaneste in chip absolut " (p 21) "Da"-ul, aceasta simultaneitate a lui "aici" si "acolo", nu este altceva decat locul de deschidere care ii daruieste Dasein-ului posibilitatea unei relatii privilegiate cu fiinta, in speta conditia de posibilitate a ceva precum "lumea" Aceasta deschidere insa, care face din Dasein o "fiintare exceptionala", confisca acestuia independenta, libertatea lui fiind treptat "preluata" de fiinta Asimetria relatiei dintre fiinta si Dasein, subliniata aici, se reflecta pe toate palierele discursului heideggerian, inca din perioada fenomenologica unde apare, mai intai ca o insesizabila cezura, distinctia dintre originar si autentic Daca prin pre-mergere si stare de hotarare Dasein-ul recupereaza autenticitatea extazei viitorului, proiectandu-se pe sine catre posibilitatile sale cele mai proprii, acest lucru este posibil tocmai pentru ca "existenta insasi, ca , este asadar fenomenul originar al viitorului " (p 74) Altfel spus, observa Haar, "viitorul originar [ ] este neutru in ceea ce priveste autenticul si neautenticul [ ] Este vorba despre o adevarata rasturnare a analizei, care inseamna ca Dasein-ul este livrat timpului ca unei puteri finalmente anonime[ ] " (p 74) Aceasta spontaneitate a temporalitatii originare se reia mereu in diferite momente ale analizei existentiale Nu Dasein-ul este cel care alege momentul in care sa se lase cuprins de angoasa, la fel cum "clipa survine intotdeauna ca o noutate surprinzatoare" (p 79) Problema survenirii angoasei ca situare afectiva originara este una dintre problemele asupra carora autorul francez intarzie indelung, propunand o teza care merita atent analizata inainte de a fi acceptata in continuare ne vom concentra asupra ei Una dintre afirmatiile facute de M Haar pare a indica existenta unui cerc vicios in ceea ce priveste relatia dintre starea de hotarare si angoasa Plecand de la afirmatia facuta de Heidegger in Paragraful 68 din Sein und Zeit, "angoasa nu se poate ivi cu adevarat decat intr-un Dasein aflat in starea de hotarare Cel hotarat [ ] intelege foarte bine posibilitatea angoasei ca posibilitatea a singurei dispozitii (Stimmung) care nu-l paralizeaza si nu-l tulbura", autorul ajunge la incheierea ca "din acest punct de vedere, se angoaseaza numai cei pe care angoasa ii face liberi si siguri de ei insisi" (p 93) incercand sa gaseasca o solutie acestui presupus cerc vicios, filosoful se intreaba "de ce n-ar exista o angoasa , diferita de frica, si care ar conduce la o reiterare , angoasata dar neproiectiva?" Pentru a putea sustine transformarea interogatiei intr-o afirmatie, comentatorul francez constata ca "in Fiinta si timp nu exista o angoasa fata de fiinta [ ] ci doar o angoasa fata de semnificativitatea lumii" (sublinierea noastra) (p 97) inainte de a accepta conceptul de "angoasa originara", concept care ar putea trece drept un joc de cuvinte, sa analizam atent afirmatiile de mai inainte Mai intai trebuie spus ca atat starea de hotarare cat si angoasa sunt structuri de fiinta ale Dasein-ului, existentiali, avand "acelasi grad" de originaritate Altfel spus intre cele doua structuri de fiinta nu poate avea loc un raport logic de intemeiere, si a descoperi la paragraful 68 al cartii un cerc vicios, inseamna sa-l fi gasit orium prea tarziu Angoasa si starea de hotarare sunt cooriginare, si presupun temporalizarea autentica a Dasein-ului La fel se intampla si cu raportul dintre starea de hotarare si situatie, sau cu cel dintre situatie si clipa, si in genere cu toti existentialii descoperiti in lucrarea citata Dasein-ul care nu se afla inca in starea de hotarare, si nu si-a inteles "inca nu-ul" altfel decat ca pe un rest, nu poate intelege angoasa decat ca frica Heidegger apasa intentionat pe dimensiunea intelegerii deschizand inca o data calea catre jocul subtil al genitivului subiectiv-obiectiv "hermeneutica facticitatii" Dasein-ul resimte ca frica sau angoasa acelasi fenomen, in functie de modul intelegerii lui Argumentul inexistentei unei angoase asa zicand "originare" in Fiinta si Timp, este in masura sa atraga atentia asupra unei formulari interesante a filosofului francez, "angoasa fata de semnificativitatea lumii" Pentru a intelege deplasarea de sens a acestei expresii, e necesar sa facem apel la una dintre afirmatiile lui Heidegger din aceesi lucrare: "Lucrul in fata caruia survine angoasa este faptul-de-a-fi-in-lume ca atare " (SuZ, p 186) Este randul nostru sa ne intrebam acum daca acest "fapt-de-a-fi-in-lume ca atare" se suprapune "semnificativitatii lumii" Pentru a clarifica acest lucru vom face din nou apel la una dintre explicatiile oferite in acelasi loc al lucrarii: "Ceea ce ne apasa in angoasa nu este cutare sau cutare lucru, si nici insumarea celor cate sunt simplu prezente, posibilitatea a ceea-ce-este-la-indemana in genere, adica lumea insasi " Termenul care apare subliniat chiar de autor in aceasta explicatie este in masura sa ne atraga atentia asupra dificultatilor unei afirmatii precum cea facuta de Haar cu privire la resortul angoasei Angoasa nu se angoaseaza fata de "semnificativitatea lumii", pe care de altfel o reduce la simpla prezenta, ci fata de acel "nimic si nicaieri" care, dupa cum spune Heidegger, "inseamna din punct de vedere fenomenal lumea in sine " (SuZ, p 187) Acest in sine nu trebuie luat in sens kantian, ci trebuie inteles ca indicand o ruptura in spatiul "impersonalui Se" Dupa aceste lamururi, posibilitatea existentei unei "angoase " manifestata printr-o "reiterare , angoasata dar neproiectiva" pare destul de improbabila insa inainte de a decide acest lucru, ar trebui sa lamurim cateva dintre conceptele introduse aici de M Haar si care suna ca un fel de "coincidentia oppositorum" Ce sa intelegem, bunaoara, din conceptul de "reiterare negativa"? Cum ar putea fi o structura ca cea a reiterarii, capabila sa-i ofere Dasein-ului posibilitatea de a schimba o decizie sau alta, de a reveni fecund asupra alegerii, sa se manifeste in negativul ei? Care ar putea fi efectele acestei negativitati? idea unei reiterari "angoasate dar neproiective" ramane nimic mai mult decat fructul uscat al unei incercari de a forta jargonul heideggerian O reiterare neproiectiva nu poate fi gandita nici macar in spatiul neautenticului, de vreme ce Dasein-ul se proiecteaza chiar si atunci cand se intelege pe sine pornind de la fiintarile la indemana, aflat asadar intr-o neautentica intelegere de sine Chiar si atunci, Dasein-ul ramane o fiintare care "are de a fi" si nu poate face acest lucru decat in forma intelegerii posibilitatilor si situarea in una sau alta dintre ele, iar proiectul este unul dintre derivatele intelegerii Multe dintre problemele si intrebarile ridicate de Michel Haar sunt pe deplin indreptatite si merita o atentie deosebita, desi incercarea de a oferi solutii nu este intotdeauna rasplatita cu succese Problema libertatii, a " omului de catre fiinta", a "disolutiei subiectului in tehnica" sunt tot atatea provocari pentru care lucrarea comentatorului francez va incerca sa aduca lamuriri si clarificari Pentru reusita sau nereusita intregului demers sta marturie volumul de fata 